Ismail Aliu

Ismail Nuhi Aliu (lindur më 1 nëntor 1954) është një shkrimtar dhe poet shqiptar nga Tetova, Maqedoni e Veriut. Kryesisht shkruan romane dhe poezi, por gjithashtu merret edhe me kritikë letrare, filozofi dhe publicistikë.

 Jeta e hershme 
Ka lindur në Jazhincë të Tetovës, më 1 nëntor 1954. Familja është shpërngulur në qytetin e Tetovës në vitin 1955, ku Ismaili është rritur mes katër fëmijëve, një motre dhe dy vëllezërve. Shkollën fillore e mbaroi në Tetovë, kurse shkollimin e mesëm e pëfundoi në Ferizaj. Studimet i përfundoi në Fakultetin e Ekonomisë, në Prishtinë. Me shkrime ka filluar të merret shumë herët, qysh si nxënës, ku disa shkrime i botoi në gazetën Zëri i Rinisë (Prishtinë), Zëri i Kosovës (Cyrih) e në gazeta dhe revista të tjera. Është i martuar, ka tre djem dhe një vajzë. Që nga viti 1981 jeton në Berlin, kurse tani është i pensionuar.

 Bibliografia 
Deri më tani, Ismail Aliu ka botuar këta libra:

 Duke thurur ëndrra për jetën, harova të jetoj (roman), ProkultPress, Prishtinë 
 Jeta në pranga (roman), SHB ProkultPress, Prishtinë
 Dashuria në kontekstin e letësisë dhe psiko-filozofisë, ProkultPress Prishtinë
 Fletët e një ditari (roman), ProkultPress, Prishtinë
 Më fal atdhe (poezi), ProkultPress, Prishtinë
 Donika-dielli do të shkëlqejë përsëri (roman), ProkultPres, Prishtinë
 Fjalët që s'i thashë (poezi), ProkultPresss, Prishtinë
 Shtegtari (rrëfime), Fidani, Prizren
 Vrasës shpirti, Insitituti i Edukimit, Trashigimisë dhe Turizmit, Tiranë
 Filozofia e të jetuarit me dinjitet (libër filozofik), 2M Studio Grafike, Tiranë
 Sfida (roman policesk), Çabej, Tetovë
 Loti i Zanave (poezi) Çabej, Tetovë
 Mos Vdis (roman policesk), Çabej, Tetovë
 Dritë në Plagë (poezi), Çabej, Tetovë
Në dorëshkrim ka edhe disa libra si në fushën e kritikës letrare, filozofisë dhe publicistikës, të cilat presin dritën e botimit.

 Referime 

 Lidhje të jashtme 

Kategoria:Shkrimtarë nga Maqedonia Veriore
Kategoria:Shkrimtarë shqiptarë
Kategoria:Poetë shqiptarë
Kategoria:Lindje 1954
Kategoria:Njerëz që jetojnë
Kategoria:Njerëz nga Tetova